ai4bharat/Pralekha huggingface dataset:
രാജ്യരക്ഷാ മന്ത്രാലയം
ഇന്ത്യൻ നാവികസേനയ്ക്കും ഇന്ത്യൻ തീരസംരക്ഷണ സേനയ്ക്കുമായി 11 എയർപോർട്ട് നിരീക്ഷണ റഡാറുകൾ വാങ്ങുന്നതിനുള്ള കരാർ ഒപ്പിട്ടു
ന്യൂഡൽഹി, ജൂൺ 03, 2021
ഇന്ത്യൻ നാവികസേനയ്ക്കും ഇന്ത്യൻ തീരസംരക്ഷണ സേനയ്ക്കുമായി മോണോപൾസ് സെക്കൻഡറി നിരീക്ഷണ റഡാറുകളുള്ള 11 എയർപോർട്ട് നിരീക്ഷണ റഡാറുകൾ വാങ്ങുന്നതിനായി പ്രതിരോധ മന്ത്രാലയം മുംബൈയിലെ മഹീന്ദ്ര ടെലിഫോണിക്സ് ഇന്റഗ്രേറ്റഡ് സിസ്റ്റംസ് ലിമിറ്റഡുമായി കരാർ ഒപ്പിട്ടു.
‘വാങ്ങുക, നിർമ്മിക്കുക’  വിഭാഗത്തിനു കീഴിലാണ് 323.47 കോടി രൂപ ചെലവുള്ള ഈ സംഭരണം നടത്തുക. ഈ റഡാറുകൾ സ്ഥാപിക്കുന്നത് എയർഫീൽഡുകൾക്ക് ചുറ്റുമുള്ള എയർ ഡൊമെയ്ൻ സംബന്ധിച്ച അവബോധം വർദ്ധിപ്പിക്കുകയും, ഇന്ത്യൻ നാവികസേനയ്ക്കും ഇന്ത്യൻ തീരസംരക്ഷണ സേനയുടെയും പറക്കൽ പ്രവർത്തനങ്ങളിൽ സുരക്ഷയും കാര്യക്ഷമതയും വർദ്ധിപ്പിക്കുകയും ചെയ്യും.
ഈ കരാർ ഒപ്പിടുന്നത് ‘ആത്മ നിർഭാർ ഭാരത് അഭിയാൻ’ പദ്ധതിക്ക് കീഴിൽ ഗവണ്മെന്റ് കൈവരിച്ച ഒരു നേട്ടവും, അത് വിഭാവനം ചെയ്തിട്ടുള്ള ലക്ഷ്യങ്ങളുടെ പൂർത്തീകരണവും ആണ്. സാങ്കേതികവിദ്യ, നൈപുണ്യവികസനം, തദ്ദേശീയ ഉൽപാദനം എന്നിവ സ്വാംശീകരിക്കാനും കൂടുതൽ തൊഴിലവസരങ്ങൾ സൃഷ്ടിക്കാനും ഇത് സഹായിക്കും.
RRTN/SKY
(Visitor Counter : 135
രാഷ്ട്രപതിയുടെ കാര്യാലയം
രാഷ്ട്രപതിയുടെ ഈദുൽ ഫിത്തർ ആശംസ
ഈദുൽ ഫിത്തർ രാവിൽ രാഷ്ട്രപതി ശ്രീ രാം നാഥ് കോവിന്ദ് പൗരൻമാർക്ക് ആശംസ നേർന്നു.
തന്റെ സന്ദേശത്തിൽ രാഷ്ട്രപതി പറഞ്ഞു: " സ്വദേശത്തും വിദേശത്തുമുള്ള എല്ലാ ഇന്ത്യൻ പൗരൻമാർക്കും ഈദുൽ ഫിത്തർ ആശംസകളും നൻമകളും നേരുന്നു. വിശുദ്ധ റമസാൻ മാസത്തിലെ പ്രാർത്ഥനയുടെയും ഉപവാസത്തിന്റെയും അവസാനത്തിലാണ് ഈദുൽ ഫിത്തർ കടന്നു വരുന്നത്. സ്നേഹം, സമാധാനം, സാഹോദര്യം, സൗഹാർദം എന്നിവ പ്രകടിപ്പിക്കാനുള്ള ഉൽസവമാണിത്. ഈ അവസരത്തിൽ സമൂഹത്തിലെ ദുർബല വിഭാഗങ്ങൾക്കായി കരുതുവാനും പങ്കുവയ്ക്കുവാനുമുള്ള വിശ്വാസം നമുക്ക് ഊട്ടിയുറപ്പിക്കാം. കോവിഡ് 19 സൃഷ്ടിച്ച കഠിനമായ പ്രതിസന്ധി നേരിടുന്ന സമയത്ത് കൂടുതൽ കൂടുതലായി ദാനം ചെയ്യുവാനുള്ള  ഊർജം നമുക്ക് ആർജിക്കാം. സാമൂഹിക അകല മാനദണ്ഡങ്ങൾ പാലിക്കാം. സുരക്ഷിതമായി ജീവിക്കുവാനും ഈ വൈറസ് വെല്ലുവിളിയെ മറികടക്കാനുമുള്ള മറ്റെല്ലാ മുൻകരുതലുകളും പാലിക്കാം. ഈ ഈദുൽ ഫിത്തർ
കാരുണ്യവും ദാനവും പ്രത്യാശയും ലോകമാകെ നിറയ്ക്കട്ടെ എന്ന് ആശംസിക്കുന്നു."
പ്രധാനമന്ത്രിയുടെ ഓഫീസ്
പുണ്യമാസമായ റംസാന്റെ ആരംഭത്തില് പ്രധാനമന്ത്രി ആശംസകള് നേര്ന്നു
പുണ്യമാസമായ റംസാന്റെ തുടക്കത്തില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള് നേര്ന്നു.'ഏവര്ക്കും റംസാന് ആശംസകള്. മൈത്രിയുടെയും, കാരുണ്യത്തിന്റെയും, ദാനത്തിന്റെയും പ്രാധാന്യം എടുത്ത് പറഞ്ഞ പ്രവാചകന് മുഹമ്മദിന്റെ ദൈവ ഭക്തിയുള്ള ചിന്തകളെ നാം അനുസ്മരിക്കുന്നു. റംസാന്റെ പുണ്യമാസം നിലകൊള്ളുന്നതും ഈ ഗുണങ്ങള്ക്ക് വേണ്ടിയാണ്' പ്രധാനമന്ത്രി പറഞ്ഞു.
(ND/MRD
രാജ്യരക്ഷാ മന്ത്രാലയം
ഓർഡനൻസ് ഫാക്ടറികളിലെ ജീവനക്കാരുടെ സേവനങ്ങൾ സംരക്ഷിക്കുന്നത് സംബന്ധിച്ച്
ന്യൂഡൽഹി, ആഗസ്റ്റ് 02, 2021
കോർപ്പറേറ്റ്വൽക്കരണത്തിന് ശേഷവും, ഓർഡ്നൻസ് ഫാക്ടറി ബോർഡ്  ജീവനക്കാരുടെ താൽപ്പര്യങ്ങൾ സംരക്ഷിക്കുന്നതിന് താഴെപ്പറയുന്ന നടപടിക്രമങ്ങളിലൂടെ ഗവൺമെന്റ് ഉറപ്പുവരുത്തിയിട്ടുണ്ട്:
• പ്രൊഡക്ഷൻ യൂണിറ്റുകളിൽ നിന്നുള്ളതും, കൂടാതെ നോൺ-പ്രൊഡക്ഷൻ യൂണിറ്റുകളിൽ നിന്നുള്ള എല്ലാ ജീവനക്കാരെയും  പുതിയതായി രൂപീകരിക്കുന്ന പ്രതിരോധ പൊതുമേഖലാ സ്ഥാപനങ്ങൾക്ക് കൈമാറാൻ തീരുമാനിച്ചു. പ്രസ്തുത ജീവനക്കാരെ, നിയമന തീയതി മുതൽ തുടക്കത്തിൽ രണ്ട് വർഷത്തേക്ക്, ഒരു ഡെപ്യൂട്ടേഷൻ അലവൻസും  ഇല്ലാതെ ഫോറിൻ സർവീസിന്റെ അടിസ്ഥാനത്തിൽ ഈ പ്രതിരോധ പൊതുമേഖലാ സ്ഥാപനങ്ങളിലേക്ക് കൈമാറും.
• OFB ഹെഡ് ക്വാർട്ടർസ് , OFB ന്യൂഡൽഹി ഓഫീസ്, OF സ്കൂളുകൾ, OF ഹോസ്പിറ്റലുകൾ എന്നിവയിലെ എല്ലാ ജീവനക്കാരെയും, ഡിഫൻസ് പ്രൊഡക്ഷൻ ഡിപ്പാർട്ട്മെന്റിന് കീഴിൽ പുതുതായി രൂപീകരിക്കുന്ന ഡയറക്ടറേറ്റ് ഓഫ് ഓർഡനൻസ് ഫാക്ടറീസിലേക്കു നിയമന തീയതി മുതൽ രണ്ട് വർഷത്തേക്ക് ആദ്യഘട്ടത്തിൽ സ്ഥലംമാറ്റി നിയമിക്കും.
• പുതിയ സ്ഥാപനങ്ങളിൽ ഡീംഡ് ഡെപ്യൂട്ടേഷനിൽ തുടരുന്ന കാലയളവിൽ, അവർ കേന്ദ്ര സർക്കാർ ജീവനക്കാർക്ക് ബാധകമായ എല്ലാ നിയമങ്ങൾക്കും നിയന്ത്രണങ്ങൾക്കും വിധേയമായി തുടരും.
അവരുടെ ശമ്പള സ്കെയിലുകൾ, അലവൻസുകൾ, അവധി, മെഡിക്കൽ സൗകര്യങ്ങൾ, പ്രമോഷൻ, മറ്റ് സേവന വ്യവസ്ഥകൾ എന്നിവയും കേന്ദ്ര സർക്കാർ ജീവനക്കാർക്ക് ബാധകമായതുപോലെ നിലവിലുള്ള നിയമങ്ങളും ചട്ടങ്ങളും ഉത്തരവുകളും അനുസരിച്ച് തുടരും.
• വിരമിച്ചവരുടെയും നിലവിലുള്ള ജീവനക്കാരുടെയും പെൻഷൻ ബാധ്യതകൾ ഗവൺമെന്റ് വഹിക്കുന്നത് തുടരും
ഇന്ന് രാജ്യസഭയിൽ രേഖാമൂലമുള്ള മറുപടിയിലാണ് കേന്ദ്ര പ്രതിരോധ സഹമന്ത്രി ശ്രീ അജയ് ഭട്ട് ഈ വിവരം നൽകിയത്.
RRTN/SKY
രാഷ്ട്രപതിയുടെ കാര്യാലയം
പതിനൊന്നാമത് ദേശീയ സമ്മതിദായക ദിനാഘോഷത്തിൽ രാഷ്ട്രപതി വെർച്വലായി ആശംസ നേർന്നു
തെരഞ്ഞെടുപ്പ് കമ്മീഷൻ ഇന്ന്  സംഘടിപ്പിച്ച പതിനൊന്നാമത് ദേശീയ സമ്മതിദായക ദിനാഘോഷത്തെ രാഷ്ട്രപതി ശ്രീ റാം നാഥ് കോവിന്ദ് വെർച്വലായി അഭിസംബോധന ചെയ്തു.
പരിപാടിയിൽ രാഷ്ട്രപതി 2020‐21 വർഷത്തേക്കുള്ള ദേശീയ അവാർഡുകൾ സമ്മാനിച്ചു. കൂടാതെ ഇലക്ഷൻ കമ്മീഷൻ ഓഫ് ഇന്ത്യയുടെ ഓൺലൈൻ ഡിജിറ്റൽ റേഡിയോ സേവനമായ വെബ് റേഡിയോ ‘ഹലോ വോട്ടേഴ്സ്’ ഉദ്ഘാടനം ചെയ്തു.
വോട്ടുചെയ്യാനുള്ള അവകാശം വിനിയോഗിക്കുക എന്നത് നമ്മുടെ എല്ലാവരുടെയും ഉത്തരവാദിത്തമാണെന്നും, പ്രത്യേകിച്ച് ആദ്യമായി വോട്ടു ചെയ്യുന്ന നമ്മുടെ യുവാക്കൾ ആത്മാർത്ഥതയോടെ തന്നെ നിർവഹിക്കണമെന്നും അതിനായി മറ്റുള്ളവരെ പ്രേരിപ്പിക്കണമെന്നും ചടങ്ങിൽ സംസാരിച്ച രാഷ്ട്രപതി പറഞ്ഞു.
കഴിഞ്ഞ വർഷം കോവിഡ് -19 പകർച്ച വ്യാധി കാലത്ത് ബീഹാർ, ജമ്മു കശ്മീർ, ലഡാക്ക് എന്നിവിടങ്ങളിൽ വിജയകരമായും സുരക്ഷിതവുമായും തിരഞ്ഞെടുപ്പ് നടത്തിയതിന് തെരഞ്ഞെടുപ്പ് കമ്മീഷനെ പ്രശംസിച്ച രാഷ്ട്രപതി, അത് നമ്മുടെ ജനാധിപത്യത്തിന്റെ സവിശേഷമായ നേട്ടമാണെന്നും പറഞ്ഞു.
ഇന്ത്യൻ തിരഞ്ഞെടുപ്പ് കമ്മീഷന്റെ സ്ഥാപക ദിനമാണ് 1950 ജനുവരി 25. 2011 മുതൽ രാജ്യമെമ്പാടും എല്ലാ വർഷവും ജനുവരി 25 ന് ദേശീയ സമ്മതിദായകദിനം ആഘോഷിക്കുന്നു.
രാഷ്ട്രപതിയുടെ പ്രസംഗത്തിനായി ഇവിടെ ക്ലിക്കുചെയ്യുക
Please click here to see the President Speech
പ്രധാനമന്ത്രിയുടെ ഓഫീസ്
പ്രധാനമന്ത്രി മെയ് 10നു രാജസ്ഥാൻ സന്ദർശിക്കും
5500 കോടിയിലധികം രൂപയുടെ അടിസ്ഥാനസൗകര്യ വികസനപദ്ധതികളുടെ സമർപ്പണവും തറക്കല്ലിടലും പ്രധാനമന്ത്രി നിർവഹിക്കും
സമ്പർക്കസൗകര്യം വർധിപ്പിക്കുന്നതിനും വ്യാപാര - വാണിജ്യ സൗകര്യങ്ങൾ മെച്ചപ്പെടുത്തുന്നതിനുമായി വിവിധ റോഡ് - റെയിൽ പദ്ധതികൾ
ഉദയ്പുർ റെയിൽവേ സ്റ്റേഷന്റെ പുനർവികസനത്തിനു പ്രധാനമന്ത്രി തറക്കല്ലിടും
ആബു റോഡിലെ ബ്രഹ്മകുമാരിമാരുടെ ശാന്തിവന സമുച്ചയം പ്രധാനമന്ത്രി സന്ദർശിക്കും; സൂപ്പർ സ്പെഷ്യാലിറ്റി ചാരിറ്റബിൾ ഗ്ലോബൽ ആശുപത്രിക്ക് തറക്കല്ലിടും
പ്രധാനമന്ത്രി ശ്രീ നരേന്ദ്ര മോദി മെയ് 10നു രാജസ്ഥാൻ സന്ദർശിക്കും. പകൽ 11നു പ്രധാനമന്ത്രി നാഥ്ദ്വാരയിലെ ശ്രീനാഥ്ജി ക്ഷേത്രം സന്ദർശിക്കും. 11.45നു നാഥ്ദ്വാരയിലെ വിവിധ വികസനസംരംഭങ്ങളുടെ സമർപ്പണവും തറക്കല്ലിടലും അദ്ദേഹം നിർവഹിക്കും. ഉച്ചകഴിഞ്ഞ് 3.15ന് ആബു റോഡിലെ ബ്രഹ്മകുമാരികളുടെ ശാന്തിവന സമുച്ചയം പ്രധാനമന്ത്രി സന്ദർശിക്കും.
പ്രധാനമന്ത്രി നാഥ്ദ്വാരയിൽ :
5500 കോടിയിലധികം രൂപയുടെ പദ്ധതികളുടെ ഉദ്ഘാടനവും സമർപ്പണവും തറക്കല്ലിടലും പ്രധാനമന്ത്രി നിർവഹിക്കും. മേഖലയിലെ അടിസ്ഥാനസൗകര്യങ്ങളും സമ്പർക്കസൗകര്യങ്ങളും ശക്തിപ്പെടുത്തുന്നതിനു പദ്ധതികൾ ഊന്നൽ നൽകും. റോഡ് - റെയിൽവേ പദ്ധതികൾ ചരക്ക് - സേവന നീക്കം സുഗമമാക്കുകയും അതിലൂടെ വ്യാപാരവും വാണിജ്യവും മെച്ചപ്പെടുത്തുകയും മേഖലയിലെ ജനങ്ങളുടെ സാമൂഹ്യ-സാമ്പത്തിക സാഹചര്യങ്ങൾക്കു കരുത്തേകുകയും ചെയ്യും.
രാജ്സമന്ദിലും ഉദയ്പുരിലും റോഡ് രണ്ടുവരിപ്പാതയായി നവീകരിക്കുന്നതിനുള്ള നിർമാണ പദ്ധതികൾക്കു പ്രധാനമന്ത്രി തറക്കല്ലിടും.
പൊതുജനങ്ങൾക്കു മെച്ചപ്പെട്ട സൗകര്യങ്ങൾ ലഭ്യമാക്കുന്നതിനായി ഉദയ്പുർ റെയിൽവേ സ്റ്റേഷന്റെ പുനർവികസനത്തിനു പ്രധാനമന്ത്രി തറക്കല്ലിടും. ഗേജ് പരിവർത്തന പദ്ധതിക്കും രാജ്സമന്ദിലെ നാഥ്ദ്വാരയിൽനിന്നു നാഥ്ദ്വാര പട്ടണത്തിലേക്കുള്ള പുതിയ പാതയ്ക്കും അദ്ദേഹം തറക്കല്ലിടും.
കൂടാതെ, മൂന്നു ദേശീയപാതാ പദ്ധതികളും പ്രധാനമന്ത്രി രാഷ്ട്രത്തിനു സമർപ്പിക്കും. ദേശീയപാത 48ലെ ഉദയ്പുർമുതൽ ഷംലാജിവരെയുള്ള 114 കിലോമീറ്റർ നീളമുള്ള ആറുവരിപ്പാത; ദേശീയപാത 25ന്റെ 110 കിലോമീറ്റർ വരുന്ന ബർ-ബിലാരാ-ജോധ്പുർ ഭാഗം നാലുവരിയാക്കലും ശക്തിപ്പെടുത്തലും; ദേശീയപാത 58ഇയുടെ 47 കിലോമീറ്റർ ദൈർഘ്യമുള്ള രണ്ടുവരിപ്പാത തുടങ്ങിയവ ഈ പദ്ധതികളിൽപ്പെടുന്നു.
പ്രധാനമന്ത്രി ബ്രഹ്മകുമാരിമാരുടെ ശാന്തിവന സമുച്ചയത്തിൽ :
രാജ്യത്തുടനീളം ആത്മീയ പുനരുജ്ജീവനത്തിന് ഊർജം പകരുന്നതിൽ പ്രധാനമന്ത്രി പ്രത്യേക ശ്രദ്ധ പതിപ്പിച്ചിട്ടുണ്ട്. ഈ പ്രയത്നം തുടരുന്ന പ്രധാനമന്ത്രി, ബ്രഹ്മകുമാരിമാരുടെ ശാന്തിവന സമുച്ചയം സന്ദർശിക്കും. സൂപ്പർ സ്പെഷ്യാലിറ്റി ചാരിറ്റബിൾ ഗ്ലോബൽ ആശുപത്രി, ശിവമണി വൃദ്ധസദനത്തിന്റെ രണ്ടാം ഘട്ടം, നഴ്സിങ് കോളേജിന്റെ വിപുലീകരണം എന്നിവയുടെ തറക്കല്ലിടൽ അദ്ദേഹം നിർവഹിക്കും. ആബു റോഡിൽ 50 ഏക്കർ വിസ്തൃതിയിലാണു സൂപ്പർ സ്പെഷ്യാലിറ്റി ചാരിറ്റബിൾ ഗ്ലോബൽ ആശുപത്രി സ്ഥാപിക്കുന്നത്. ഇതു ലോകോത്തര ചികിത്സാസൗകര്യങ്ങൾ ഉറപ്പാക്കുകയും, പ്രത്യേകിച്ചു മേഖലയിലെ ദരിദ്രർക്കും ഗോത്രവർഗക്കാർക്കും പ്രയോജനപ്രദമാണെന്നു തെളിയിക്കുകയും ചെയ്യും.
ND
(
സാംസ്കാരിക മന്ത്രാലയം
മഹാത്മാഗാന്ധിയുടെ 150-ാം ജന്മവാര്ഷികം : ലോഗോയും, വെബ്പോര്ട്ടലും രാഷ്ട്രപതി പ്രകാശനം ചെയ്തു
രാഷ്ട്ര പിതാവ് മഹാത്മാഗാന്ധിയുടെ 150-ാം ജന്മവാര്ഷിക അനുസ്മരണത്തോടനുബന്ധിച്ചുള്ള വെബ് പോര്ട്ടലും, ലോഗോയും രാഷ്ട്രപതി ശ്രീ. രാം നാഥ് കോവിന്ദ് ന്യൂഡല്ഹിയിലെ രാഷട്രപതി ഭവനില് ഇന്ന് നടന്ന ചടങ്ങില് പ്രകാശനം ചെയ്തു. പൊതുജനങ്ങളില് നിന്നുള്ള ആശയം സ്വരൂപിച്ചാണ് ലോഗോയുടെ രൂപകല്പ്പന ചെയ്തിട്ടുള്ളത്. ട്രെയിനുകള്, മെട്രോ ട്രെയിനുകള്, വിമാനങ്ങള്, ബസ്സുകള്, ഗവണ്മെന്റ് വെബ്സൈറ്റുകള്, കലണ്ടര്, ഡയറി, ഗവണ്മെന്റിന്റെ പരസ്യങ്ങള് മറ്റ് പ്രചാരണ സാമഗ്രികള് മുതലായവയിലൂടെ ഈ ലോഗോ പ്രചരിപ്പിക്കും. കേന്ദ്ര ഗവണ്മെന്റിന്റെ വിവിധ മന്ത്രാലയങ്ങള്ക്ക് കീഴിലുള്ള പൊതുമേഖലാ സ്ഥാപനങ്ങള് വഴിയും ഇത് ബ്രാന്റ് ചെയ്യപ്പെടും.
(താഴെകൊടുത്തിരിക്കുന്ന വെബ്സൈറ്റില് ലോഗോയുടെ മാതൃകയും, കളര് ഗൈഡും ഡൗണ്ലോഡ് ചെയ്തെടുക്കാം:
https://gandhi.gov.in/download.html
ഗാന്ധിയന് സാഹിത്യം, ഗാന്ധിജിയുമായി ബന്ധപ്പെട്ട അപൂര്വ്വ ചിത്രങ്ങള്, ശബ്ദ ദൃശ്യ ശകലങ്ങള് മുതലായവ  എന്ന പോര്ട്ടലില് ലഭിക്കും. വ്യത്യസ്ത ഭൂവിഭാഗങ്ങളില് നിന്ന് സൈറ്റ് സന്ദര്ശിക്കുന്നവര്ക്ക് അവര്ക്ക് ആവശ്യമുള്ള തരത്തില് വിവരങ്ങള് ലഭ്യമാകുമെന്ന പ്രത്യേകത ഈ പോര്ട്ടലിന് ഉണ്ട്. ജന്മ വാര്ഷിക ആഘോഷത്തോടനുബന്ധിച്ചുള്ള പരിപാടികള് വ്യക്തികള്ക്കും, സ്ഥാപനങ്ങള്ക്കും വളരെ എളുപ്പത്തില് ഈ സൈറ്റില് അപ്ലോഡ് ചെയ്യാം.
പ്രകാശന ചടങ്ങില് കേന്ദ്ര സാംസ്കാരിക  പരിസ്ഥിതി, വനം, കാലാവസ്ഥാ വ്യതിയാന വകുപ്പ് സഹ മന്ത്രി ഡോ. മഹേഷ് ശര്മ്മ, സാംസ്കാരിക സെക്രട്ടറി ശ്രീ. അരുണ് ഗോയല് എന്നിവരും സംബന്ധിച്ചു.
ND/MRD
പ്രത്യേക സേവനങ്ങളും ഫീച്ചറുകളും
NIOS സെക്കന്ററി/ സീനിയർ സെക്കന്ററി പരീക്ഷ ഫീസ് ജനുവരി 25 വരെ അടയ്ക്കാം
(കൊച്ചി , ജനുവരി 11, 2023
നാഷണൽ ഇൻസ്റ്റിറ്റ്യൂട്ട് ഓഫ് ഓപ്പൺ സ്കൂളിങ്ങ്  ഏപ്രിൽ/ മെയ് മാസങ്ങളിൽ നടത്തുന്ന സെക്കന്ററി/ സീനിയർ സെക്കന്ററി പരീക്ഷയുടെ ഫീസ് ജനുവരി 25 വരെ പിഴകൂടാതെ അടയ്ക്കാവുന്നതാണ്. ജനുവരി 26 മുതൽ ജനുവരി 30 വരെ ഒരു വിഷയത്തിന് 100 രൂപ ലേറ്റ് ഫിയോടുകൂടിയും ജനുവരി 31 മുതൽ ഫെബ്രുവരി 4 വരെ 1500 രൂപ ലേറ്റ് ഫീയോടുകൂടിയും  അടയ്ക്കാവുന്നതാണ്. പരീക്ഷാ ഫീസ് അടക്കുന്നതിനായി sdmis.nios..ic.in എന്ന പോർട്ടൽ സന്ദർശിക്കുക.
വിശദവിവരങ്ങൾ എൻ.ഐ.ഒ.എസ്സിന്റെ www.nios.ac.in എന്ന വെബ്സൈറ്റിൽ ലഭ്യമാണ്. rckochi@nios.ac.in എന്ന മെയിലിലും , 0484-2310032, 9746888988/ ടോൾ ഫ്രീ: 1800 180 93 93 എന്നീ നമ്പരുകളിലും ബന്ധപ്പെടാം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 217.26 കോടി  ഡോസ് വാക്സിൻ
കഴിഞ്ഞ 24 മണിക്കൂറിനിടെ 14,91,017 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 45,281പേർ
ചികിത്സയിലുള്ളത് 0.10 ശതമാനം പേർ
രോഗമുക്തി നിരക്ക് 98.71%
കഴിഞ്ഞ 24 മണിക്കൂറിനിടെ 6,424 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,39,84,695ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,383 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.30 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 3,20,187 പരിശോധനകൾ.
(ND
ആരോഗ്യ, കുടുംബക്ഷേമ മന്ത്രാലയം
നിപ :കേരളത്തിന് എല്ലാസഹായങ്ങളുംഉറപ്പു നല്കി കേന്ദ്ര ആരോഗ്യ മന്ത്രി ഡോ. ഹര്ഷ്വര്ധന് മരുന്നെത്തിക്കാന് പ്രത്യേക വിമാനം ; ഡല്ഹിയില്കണ്ട്രോള് റൂം തുറന്നു
കേരളത്തില് നിപ വൈറസ് ബാധവീണ്ടുംസ്ഥിരീകരിച്ച സാഹചര്യത്തില്സംസ്ഥാന ഗവണ്മെന്റിന് കേന്ദ്ര ഗവണ്മെന്റ്എല്ലാസഹായങ്ങളുംഉറപ്പു നല്കിയിട്ടുണ്ടെന്ന്കേന്ദ്രമന്ത്രി ഡോ. ഹര്ഷ്വര്ധന് അറിയിച്ചു. ന്യൂഡല്ഹിയില്ഇന്ന്രാവിലെഅദ്ദേഹംഅടിയന്തരഉന്നതതലയോഗംവിളിച്ചുകൂട്ടിസ്ഥിതിഗതികള് ചര്ച്ച ചെയ്തു.
സംസ്ഥാന ആരോഗ്യ മന്ത്രി കെ.കെ. ശൈലജയുമായിടെലിഫോണില്സംസാരിച്ച ഡോ. ഹര്ഷ്വര്ധന് നിപ രോഗബാധ നേരിടുന്നതിന് കേന്ദ്ര ഗവണ്മെന്റിന്റെഎല്ലാ പിന്തുണയുംഉറപ്പ് നല്കി. കേന്ദ്ര ആരോഗ്യ മന്ത്രി ഇന്നലെയുംസംസ്ഥാന ആരോഗ്യമന്ത്രിയുമായി ചര്ച്ച നടത്തിയിരുന്നു.
ന്യൂഡല്ഹിയില്ഇന്ന്ചേര്ന്ന ഉന്നതതലയോഗത്തില്താഴെ പറയുന്ന തീരുമാനങ്ങള് കൈക്കൊണ്ടു :
1. ആറ്വിദഗ്ധരടങ്ങുന്ന കേന്ദ്രസംഘത്തെ കേരളത്തിലേക്ക്അയച്ചു.
2. ഡല്ഹിയില്കേന്ദ്ര ആരോഗ്യമന്ത്രാലയത്തിന്റെ നേതൃത്വത്തില്കണ്ട്രോള്റൂംതുറന്നു. 011-23978046 ആണ്കണ്ട്രോള്റൂംഫോണ് നമ്പര്.
3. മോണോക്ലോണല്ആന്റിബോഡികളുമായി പൂനെയിലെദേശീയവൈറോളജി ഇന്സ്റ്റിറ്റ്യൂട്ടില് നിന്നുള്ളഒരുസംഘത്തെ എറണാകുളത്തേക്ക് അയച്ചു.
4. നിപാ രോഗ ബാധയ്ക്ക്കാരണമായവവ്വാലുകളെകണ്ടെത്തി പഠിക്കുന്നതിന് ദേശീയവൈറോളജി ഇന്സ്റ്റിറ്റ്യൂട്ടില് നിന്നുള്ളമറ്റൊരുസംഘത്തെയുംകേരളത്തിലേക്ക്അയച്ചിട്ടുണ്ട്.
കേന്ദ്ര ആരോഗ്യകുടുംബക്ഷേമസെക്രട്ടറി ശ്രീമതി. പ്രീതിസുധന്, കേന്ദ്ര ആരോഗ്യസെക്രട്ടറി ശ്രീ. ബല്റാം ഭാര്ഗവ,ആരോഗ്യമന്ത്രാലയത്തിലെഅഡീഷണല്സെക്രട്ടറി ശ്രീ. സഞ്ജീവകുമാര്, ഹെല്ത്ത്സര്വ്വീസസ്ഡയറക്ടര് ജനറല്എസ്. വെങ്കടേഷ്, എന്.സി.ഡി.സി ഡയറക്ടര്ഡോ. സുജീത്കെ. സിംഗ്, ഐ.സി.എം.ആര് മേധാവിഡോ. ഗംഗഖേത്കര്തുടങ്ങിയവര്ഉന്നതതലയോഗത്തില്സംബന്ധിച്ചു.
ND MRD–303
റെയില്വേ മന്ത്രാലയം
ആറു സംസ്ഥാനങ്ങളിലായി ഗരീബ് കല്യാണ് റോസ്ഗര് അഭിയാനു കീഴില് ഇന്ത്യന് റെയില്വെ സൃഷ്ടിച്ചത് അഞ്ചരലക്ഷത്തിലധികം തൊഴില്ദിനങ്ങള്
ലോക്ക്ഡൗണിന്റെ പശ്ചാത്തലത്തില് വിവിധ പ്രദേശങ്ങളില് നിന്നു സ്വന്തം നാടുകളിലേയ്ക്കു മടങ്ങിയെത്തിയ തൊഴിലാളികള്ക്കായി ഇന്ത്യന് റെയില്വെ സൃഷ്ടിച്ചത് 5.5 ലക്ഷം തൊഴില്ദിനങ്ങള്. ഗരീബ് കല്യാണ് റോസ്ഗര് അഭിയാന്റെ ഭാഗമായാണ് റെയില്വെ ബിഹാര്, ഝാര്ഖണ്ഡ്, മധ്യപ്രദേശ്, ഒഡിഷ, രാജസ്ഥാന്, ഉത്തര്പ്രദേശ് സംസ്ഥാനങ്ങളിലായി ഇത്രയും തൊഴില്ദിനങ്ങള് സൃഷ്ടിച്ചത്.
ഇതിന്റെ ഭാഗമായി 2020 ഓഗസ്റ്റ് 14 വരെ 1336.84 കോടി രൂപ കരാറുകാര്ക്ക് അനുവദിച്ചിട്ടുണ്ട്. 6 സംസ്ഥാനങ്ങളിലെ 116 ജില്ലകളിലായാണ് പദ്ധതി നടപ്പാക്കുന്നത്. ഈ സംസ്ഥാനങ്ങളില് 2988 കോടി രൂപ ചെലവഴിച്ച് 165ഓളം അടിസ്ഥാനസൗകര്യ പദ്ധതികളാണ് റെയില്വെ നടപ്പാക്കുന്നത്. പദ്ധതികളുടെ പുരോഗതിയും പദ്ധതിപ്രകാരം ഈ സംസ്ഥാനങ്ങളിലെ കുടിയേറ്റ തൊഴിലാളികള്ക്കായി സൃഷ്ടിക്കുന്ന തൊഴിലവസരങ്ങളും റെയില്വേ മന്ത്രി ശ്രീ പിയൂഷ് ഗോയല് വിലയിരുത്തി.
രാഷ്ട്രപതിയുടെ കാര്യാലയം
സ്വിറ്റ്സർലൻഡ്, മാൾട്ട, ബോട്സ്വാന എന്നീ രാജ്യങ്ങളുടെ പ്രതിനിധികൾ അംഗീകാരപത്രം വീഡിയോ കോൺഫറൻസിലൂടെ സമർപ്പിച്ചു
രാഷ്ട്രപതി ശ്രീ രാംനാഥ് കോവിന്ദ് ഇന്ന്  സ്വിറ്റ്സർലൻഡ്, മാൾട്ട, ബോട്സ്വാന എന്നിവിടങ്ങളിൽ നിന്നുള്ള അംബാസഡർമാരുടെയും ഹൈക്കമ്മീഷണർമാരുടെയും അംഗീകാരപത്രം വെർച്വലായി സ്വീകരിച്ചു.
അംഗീകാരപത്രം സമർപ്പിച്ചവർ:
1. ഡോ. റാൽഫ് ഹെക്നർ–-സ്വിറ്റ്സർലൻഡ് അംബാസഡർ
2. റൂബൻ ഗൗസി–-മാൾട്ട ഹൈക്കമ്മീഷണർ
3. ഗിൽബർട്ട് ഷിമാനെ മംഗോൾ–-ബോട്സ്വാന ഹൈക്കമ്മീഷണർ
രാജ്യരക്ഷാ മന്ത്രാലയം
റിപ്പബ്ലിക് ദിന പരേഡിനുള്ള നിശ്ചല ദൃശ്യ തിരഞ്ഞെടുപ്പ്
റിപ്പബ്ലിക് ദിന പരേഡിൽ പങ്കെടുക്കുന്നതിനായുള്ള നിശ്ചല ദൃശ്യം  തിരഞ്ഞെടുക്കുന്നതിന് സ്ഥാപിതമായ ഒരു സംവിധാനം നിലവിലുണ്ട്. കല, സാംസ്കാരികം, വാസ്തുവിദ്യ തുടങ്ങിയ മേഖലകളിലെ പ്രമുഖർ ഉൾപ്പെടുന്ന വിദഗ്ധ സമിതിയുടെ മേൽനോട്ടത്തിൽ തുടർച്ചയായ യോഗങ്ങളിൽ വിവിധ സംസ്ഥാന/കേന്ദ്ര ഭരണ പ്രദേശങ്ങളിൽ നിന്നും ലഭിച്ച നിശ്ചല ദൃശ്യ നിർദ്ദേശങ്ങൾ വിലയിരുത്തപ്പെടുന്നു. പ്രമേയം, ആശയം, രൂപകൽപന, ദൃശ്യ ഭംഗി എന്നിവയുടെ അടിസ്ഥാനത്തിലാണ് ഈ നിർദ്ദേശങ്ങൾ പരിശോധിക്കുന്നത്. എല്ലായ്പ്പോഴും വിദഗ്ധ സമിതിയാണ് നിശ്ചല ദൃശ്യങ്ങളുടെ ചുരുക്ക പട്ടിക തയ്യാറാക്കുന്നത്.
2022ലെ റിപ്പബ്ലിക് ദിന പരേഡിനായി, കേരളം ഉൾപ്പെടെ 29 സംസ്ഥാന/കേന്ദ്രഭരണ പ്രദേശങ്ങളിൽ നിന്നും നിശ്ചല ദൃശ്യ നിർദ്ദേശങ്ങൾ ലഭിച്ചു. ആദ്യ അഞ്ച് റൌണ്ട് യോഗങ്ങളിൽ കേരളത്തിൽ നിന്നുള്ള നിർദ്ദേശം വിദഗ്ധ സമിതി പരിശോധിച്ചു. അഞ്ചാം റൗണ്ടിന് ശേഷം, സംസ്ഥാന/കേന്ദ്രഭരണ പ്രദേശങ്ങളിൽ നിന്നും പരേഡിൽ പങ്കെടുക്കുന്നതിനായി തെരെഞ്ഞെടുത്ത 12 നിശ്ചല ദൃശ്യങ്ങളുടെ അന്തിമ പട്ടികയിൽ കേരളത്തിന് ഇടം നേടാനായില്ല.
ഇന്ന് രാജ്യ സഭയിൽ ശ്രീ കെ സോമപ്രസാദിന് രേഖാമൂലം നൽകിയ മറുപടിയിൽ രാജ്യ രക്ഷാ മന്ത്രി ശ്രീ അജയ് ഭട്ട് ആണ് ഈ വിവരം നൽകിയത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: രാജ്യത്ത് ചികിത്സയിലുള്ളവരുടെ എണ്ണം തുടര്ച്ചയായി കുറയുന്നു
തുടര്ച്ചയായ രണ്ടാം ദിവസവും ചികിത്സയിലുള്ളവരുടെ എണ്ണം 7.5 ലക്ഷത്തില് താഴെ
14 സംസ്ഥാനങ്ങളില്/കേന്ദ്രഭരണപ്രദേശങ്ങളില് മരണനിരക്ക് ഒരുശതമാനത്തില് താഴെ
(കോവിഡ് ബാധിച്ച് രാജ്യത്ത് ചികിത്സയിലുള്ളവരുടെ എണ്ണം 7.5 ലക്ഷത്തിനു താഴെയായി തുടരുന്നു. ദിവസവും ഉയര്ന്ന തോതിലാണ് കോവിഡ് ബാധിതര് രോഗമുക്തരാകുന്നത്. കഴിഞ്ഞ 24 മണിക്കൂറിനുള്ളില് രാജ്യത്ത് 61,775 പേര് കോവിഡ് രോഗമുക്തരായി. അതേസമയം പുതുതായി രോഗം സ്ഥിരീകരിച്ചത് 54,044 പേര്ക്കു മാത്രമാണ്. രാജ്യത്ത് കഴിഞ്ഞ 24 മണിക്കൂറിനുള്ളില് 10,83,608 കോവിഡ് ടെസ്റ്റുകള് നടത്തി.
സമയബന്ധിതവും ഫലപ്രദവുമായ ചികിത്സയ്ക്കൊപ്പം ടെസ്റ്റ്, ട്രാക്ക്, ട്രീറ്റ് നയം വിജയകരമായി നടപ്പാക്കുന്നത് മരണനിരക്കും കുറച്ചിട്ടുണ്ട്. ദേശീയതലത്തില് കോവിഡ് മരണനിരക്ക്  ഇന്ന് 1.51 ശതമാനമായി കുറഞ്ഞു.
നിലവില് 14 സംസ്ഥാനങ്ങളില്/കേന്ദ്രഭരണപ്രദേശങ്ങളില് മരണനിരക്ക് ഒരുശതമാനത്തില് താഴെയാണ്.
ഇന്ത്യയിലെ ആകെ കോവിഡ് രോഗമുക്തര് 67,95,103 ആണ്. രോഗമുക്തി നിരക്ക് 89  ശതമാനത്തോടടുക്കുന്നു.
രോഗമുക്തരുടെ 77 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. രോഗമുക്തരായവരില് 8500 പേര് കര്ണാടകത്തില് നിന്നാണ്. മഹാരാഷ്ട്രയിലും കേരളത്തിലും 7,000 ത്തിലധികം പേര് രോഗമുക്തരായി.
കഴിഞ്ഞ 24 മണിക്കൂറിനുള്ളില് 54,044 പേര്ക്കാണ് രാജ്യത്ത് പുതുതായി കോവിഡ് സ്ഥിരീകരിച്ചത്. ഇതില് 78 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. മഹാരാഷ്ട്രയില് 8,000 ത്തിലധികം പേരും കര്ണാടകത്തിലും കേരളത്തിലും 6,000 ത്തിലധികം പേരും രോഗബാധിതരായി.
കഴിഞ്ഞ 24 മണിക്കൂറിനുള്ളില് 717 പേരാണ് കോവിഡ് ബാധിച്ച് ര്ജ്യത്ത് മരിച്ചത്. ഇതില് 82 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. 29% മഹാരാഷ്ട്രയിലാണ് . കര്ണാടകത്തില് 66 പേര് മരിച്ചു.
പ്രധാനമന്ത്രിയുടെ ഓഫീസ്
മൻ കി ബാത്തിലേയ്ക്ക് പ്രധാനമന്ത്രി ആശയങ്ങളും നിർദ്ദേശങ്ങളും ക്ഷണിച്ചു
2022 സെപ്റ്റംബർ 25-ന് രാവിലെ 11 മണിക്ക് പ്രക്ഷേപണം ചെയ്യുന്ന മൻ കി ബാത്തിന്റെ വരാനിരിക്കുന്ന ലക്കത്തിനായുള്ള ആശയങ്ങളും നിർദ്ദേശങ്ങളും പങ്കിടാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളെ ക്ഷണിച്ചു. ആശയങ്ങൾ MyGov, Namo App എന്നിവയിൽ പങ്കിടാം അല്ലെങ്കിൽ സന്ദേശം റെക്കോർഡ് ചെയ്യാൻ 1800-11-7800 എന്ന നമ്പർ ഡയൽ ചെയ്യാം. 1922-ൽ മിസ്ഡ് കോൾ ചെയ്താൽ എസ്എംഎസിൽ ലഭിക്കുന്ന ലിങ്ക് പിന്തുടർന്ന് ആർക്കും തങ്ങളുടെ നിർദ്ദേശങ്ങൾ പ്രധാനമന്ത്രിക്ക് നേരിട്ട് നൽകാം.
MyGov ക്ഷണം പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"നമ്മുടെ സമൂഹത്തിൽ നല്ല മാറ്റങ്ങൾ വരുത്തിയ ഇന്ത്യയിലുടനീളമുള്ള വൈവിധ്യമാർന്ന ഇൻപുട്ടുകളാലും പ്രചോദനാത്മകമായ കൂട്ടായ പരിശ്രമങ്ങളാലും മൻ കി ബാത്ത് സമ്പന്നമാണ്. എല്ലായ്പ്പോഴും എന്നപോലെ, ഈ മാസം 25-നുള്ള ലക്കത്തിന് നിങ്ങളുടെ ആശയങ്ങൾക്കായി ഞാൻ കാത്തിരിക്കുകയാണ്."
പ്രത്യേക സേവനങ്ങളും ഫീച്ചറുകളും
രാജ്യത്തെ മത്സ്യ കയറ്റുമതി 2024-25-ഓടെ ഒരു ലക്ഷം കോടി രൂപ എന്ന നിലയിലേക്ക് ഉയർത്തുക എന്നതാണ് ഗവണ്മെന്റ് ലക്ഷ്യം - കേന്ദ്ര മന്ത്രി ഡോ എൽ മുരുകൻ
രാജ്യത്തെ മത്സ്യ കയറ്റുമതി 202425 ആകുമ്പോഴേക്കും ഒരു ലക്ഷം കോടി രൂപ എന്ന നിലയിലേക്ക് ഉയർത്തുകയാണ് ഗവൺമെൻറിൻറെ ലക്ഷ്യമെന്ന് കേന്ദ്ര മത്സ്യ ബന്ധന, മൃഗസംരക്ഷണ, ക്ഷീരോൽപാദന, വാർത്താ വിതരണ പ്രക്ഷേപണ സഹമന്ത്രി ഡോ എൽ മുരുകൻ പറഞ്ഞു.
കൊച്ചി തോപ്പുംപടി മത്സ്യബന്ധന തുറമുഖം സന്ദർശിച്ച ശേഷം മാധ്യമപ്രവർത്തകരോട് സംസാരിക്കുകയായിരുന്നു അദ്ദേഹം.
രാജ്യത്ത് കൊച്ചി, ചെന്നൈ, വിശാഖപട്ടണം, പാരാദിപ് ഉൾപ്പെടെ അഞ്ചു മത്സ്യബന്ധന തുറമുഖങ്ങൾ അന്താരാഷ്ട്ര നിലവാരത്തിലേക്ക് ഉയർത്തുമെന്ന് അദ്ദേഹം പറഞ്ഞു. ഇതിൻറെ ഭാഗമായി തുറമുഖങ്ങളിൽ തന്നെ ഐസ് പ്ലാന്റുകളും സംസ്കരണ സൗകര്യങ്ങളും സജ്ജീകരിക്കും. തുറമുഖങ്ങൾ ആധുനികരിക്കുന്നതിലൂടെ മത്സ്യത്തൊഴിലാളികളുടെ ഉത്പന്നങ്ങൾക്ക് നല്ല വില കിട്ടുന്ന സാഹചര്യം ഉണ്ടാകുമെന്നും അദ്ദേഹം പറഞ്ഞു. തമിഴ്നാട്ടിൽ പ്രത്യേക സാമ്പത്തിക മേഖലയിൽ സ്ഥാപിക്കുന്നകടൽ പായൽ സംസ്കാരണ കേന്ദ്രത്തിന്റെ വിശദ പദ്ധതി റിപ്പോർട്ട് തയ്യാറായി കൊണ്ടിരിക്കുകയാണ്. ഇത് മത്സ്യമേഖലയിലെ സ്ത്രീകൾക്ക് തൊഴിൽ സാധ്യതയും സാമ്പത്തിക ശാക്തീകരണവും ഉറപ്പാക്കുമെന്ന് അദ്ദേഹം പറഞ്ഞു.
എറണാകുളം എം പി ഹൈബി ഈഡൻ, കൊച്ചി പോർട്ട് ട്രസ്റ്റ് ചെയർപേഴ്സൺ ഡോക്ടർ എം ബീന തുടങ്ങിയവർ അദ്ദേഹത്തോടൊപ്പമുണ്ടായിരുന്നു.
രാവിലെ കൊച്ചി വിമാനത്താവളത്തിൽ എത്തിയ അദ്ദേഹത്തെ വിവിധ വകുപ്പുകളിലെ ഉദ്യോഗസ്ഥർ ചേർന്ന് സ്വീകരിച്ചു.
പ്രധാനമന്ത്രിയുടെ ഓഫീസ്
ഗുജറാത്തിലെ അംബാജി തീർഥ്ധാമിൽ നടക്കുന്ന സൗണ്ട് ആന്റ് ലൈറ്റ് ഷോയിൽ പങ്കെടുക്കാൻ പ്രധാനമന്ത്രി ഭക്തരോട് അഭ്യർത്ഥിച്ചു
ഗുജറാത്തിലെ അംബാജി തീർഥ്ധാമിൽ നടക്കുന്ന സൗണ്ട് ആന്റ് ലൈറ്റ് ഷോയിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ഭക്തരോട് അഭ്യർത്ഥിച്ചു. 51 ശക്തിപീഠങ്ങളുടെ പരിക്രമ മഹോത്സവം ഇന്ന് വൈകിട്ട് 7 മണി മുതൽ അവിടെ ആരംഭിക്കുമെന്ന് അദ്ദേഹം അറിയിച്ചു. നമ്മുടെ പുരാണങ്ങൾ സൗണ്ട് ആന്റ് ലൈറ്റ് ഷോയിൽ പ്രദർശിപ്പിക്കും.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഗുജറാത്തിലെ അംബാജി തീർത്ഥധാമിൽ ഭക്തർക്ക് വളരെ ശുഭകരമായ ഒരു സന്ദർഭം വന്നിരിക്കുന്നു. ഇന്ന് വൈകുന്നേരം 7 മണി മുതൽ 51 ശക്തിപീഠങ്ങളുടെ പരിക്രമ മഹോത്സവം ഇവിടെ ആരംഭിക്കുന്നു, അതിൽ നമ്മുടെ പുരാണങ്ങളുടെ ആകർഷകമായ അവതരണവുമായി ബന്ധപ്പെട്ട ലൈറ്റ് ആൻഡ് സൗണ്ട് ഷോയും ഉൾപ്പെടുന്നു. നിങ്ങളേവരും ഈ മഹത്തായ ചടങ്ങിന്റെ ഭാഗമാകണമെന്ന് ഞാൻ അഭ്യർത്ഥിക്കുന്നു."
--ND--
(गुजरात के अंबाजी तीर्थधाम में श्रद्धालुओं के लिए बहुत ही शुभ अवसर आया है। आज शाम 7 बजे से यहां 51 शक्तिपीठों का परिक्रमा उत्सव शुरू हो रहा है, जिसमें हमारे पुराणों की आकर्षक प्रस्तुति से जुड़ा लाइट एंड साउंड शो भी शामिल है। मेरा आग्रह है कि आप सभी इस भव्य अनुष्ठान के सहभागी बनें। pic.twitter.com/XrWciersau
— Narendra Modi  April 8, 2022
മന്ത്രിസഭ
ബി.എസ്.എന്.എല്ലും, എം.ടി.എന്.എല്ലും ലയിപ്പിക്കുന്നതിന് കേന്ദ്ര മന്ത്രിസഭയുടെ തത്വത്തിലുള്ള അനുമതി
ടെലികോം പൊതുമേഖല സംരംഭങ്ങള്ക്ക് നാല് ജി സ്പെക്ട്രം അനുവദിക്കും
20,000 കോടിയിലധികം രൂപയുടെ മൂലധനം നിവേശിപ്പിക്കും
15,000 കോടി രൂപയുടെ ദീര്ഘകാല കടപ്പത്രം പുറത്തിറക്കും
ആകര്ഷകമായ സ്വയം വിരമിക്കല് പദ്ധതിയുടെ ചെലവ് കേന്ദ്രം വഹിക്കും
ബി.എസ്.എന്.എല്ലിനെയും, എം.ടി.എന്.എല്ലിനെയും പുനരുദ്ധരിക്കുന്നതിന്റെ ഭാഗമായി ഇവയെ തമ്മില് ലയിപ്പിക്കാനുള്ള നിര്ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. പൊതുമേഖലാ ടെലികോം കമ്പനികള്ക്ക് 4 ജി സേവനങ്ങള്ക്കുള്ള സ്പെക്ട്രം അനുവദിക്കാനും കടപ്പത്രം പുറപ്പെടുവിക്കുക വഴി കടബാധ്യത പുനക്രമീകരിക്കാനും, തൊഴിലാളികളുടെ എണ്ണം കുറയ്ക്കാനും, ആസ്തി പണയം വയ്ക്കാനുമുള്ള നിര്ദ്ദേശത്തിനും കേന്ദ്ര മന്ത്രിസഭാ യോഗം അനുമതി നല്കി.
താഴെപ്പറയുന്നവയ്ക്ക് കേന്ദ്ര മന്ത്രിസഭ അംഗീകാരം നല്കി:
1. ബി.എസ്.എന്.എല്ലിനും, എം.ടി.എന്.എല്ലിനും ബ്രോഡ്ബാന്റ്, മറ്റ് ഡാറ്റാ സേവനങ്ങള് എന്നിവ ലഭ്യമാക്കുന്നതിന് 4ജി സ്പെക്ട്രം അനുവദിക്കുന്നതിനുള്ള ഭരണാനുമതി. ഈ പൊതുമേഖലാ സ്ഥാപനങ്ങളില് 20,140 കോടി രൂപ മൂല്യമുള്ള മൂലധന നിവേശത്തിലൂടെ സ്പെക്ട്രത്തിന്റെ ചെലവ് കേന്ദ്ര ഗവണ്മെന്റ് വഹിക്കും. ഇതിന് പുറമെ സ്പെക്ട്രത്തിന്റെ മൂല്യത്തിന് വരുന്ന ചരക്ക് സേവന നികുതി തുകയായ 3674 കോടി രൂപ ബജറ്റ് വിഹിതത്തിലൂടെ സമാഹരിക്കും. ഈ സ്പെക്ട്രം അനുവദിക്കലിലൂടെ 4ജി സേവനങ്ങള് ഗ്രാമീണ മേഖലകളിലടക്കമുള്ള തങ്ങളുടെ വിപുലമായ ശൃംഖലയില് ഹൈസ്പീഡ് ഡാറ്റ നല്കാനും വിപണിയില് മത്സരിക്കാനും ബി.എസ്.എന്.എല്ലിനും, എം.ടി.എന്.എല്ലിനും കഴിയും.
2. ബി.എസ്.എന്.എല്ലിനും, എം.ടി.എന്.എല്ലിനും 15,000 കോടി രൂപയുടെ ദീര്ഘകാല കടപ്പത്രം നിര്വ്വഹിക്കും. കേന്ദ്ര ഗവണ്മെന്റ് ഇതിന് ജാമ്യം നില്ക്കും. ഇതുവഴി ബി.എസ്.എന്.എല്ലും, എം.ടി.എന്.എല്ലും തങ്ങളുടെ നിലവിലുള്ള കടബാധ്യത പുനക്രമീകരിക്കും.
3. 50 വയസും അതിന് മുകളിലുള്ളവരുമായ ജീവനക്കാര്ക്ക് ബി.എസ്.എന്.എല്ലും, എം.ടി.എന്.എല്ലും ആകര്ഷകമായ സ്വയം വിരമിക്കല് പദ്ധതി  പ്രഖ്യാപിക്കും. ഇതിന്റെ ചെലവ് ബജറ്റ് സഹായത്തിലൂടെ കേന്ദ്ര ഗവണ്മെന്റ് നിറവേറ്റും. വി.ആര്.എസ്. ആനുകൂല്യത്തിന് 17,169 കോടി രൂപ അധികമായി വേണ്ടി വരും. പെന്ഷന്, ഗ്രാറ്റുവിറ്റി, കമ്പ്യൂട്ടേഷന് എന്നിവയുടെ ചെലവ് കേന്ദ്ര ഗവണ്മെന്റ് വഹിക്കും. പദ്ധതിയുടെ വിശദാംശങ്ങള്ക്ക് ബി.എസ്.എന്.എല്ലും, എം.ടി.എന്.എല്ലും അന്തിമ രൂപം നല്കും.
4. കടബാധ്യത തീര്ക്കല്, ശ്യംഖല വിപുലീകരിക്കല്, അധിക പ്രവര്ത്തന ചെലവ് മുതലായവയ്ക്കായി പണം കണ്ടെത്തുന്നതിന് ബി.എസ്.എന്.എല്ലും, എം.ടി.എന്.എല്ലും തങ്ങളുടെ ആസ്തികള് പണയപ്പെടുത്തും.
5. ബി.എസ്.എന്.എല്, എം.ടി.എന്.എല്. ലേലത്തിന് തത്വത്തില് അംഗീകാരം.
ഈ പുനരുദ്ധാരണ പദ്ധതി നടപ്പാലാക്കുന്നതോടെ രാജ്യത്തെ ഗ്രാമീണ, വിദൂരസ്ഥ മേഖലകളിലുള്പ്പെടെ കരുത്തുറ്റ വാര്ത്താവിനിമയ ശൃംഖല വഴി ഗുണനിലവാരമുള്ളതും, ആശ്രയിക്കാവുന്നതുമായ സേവനങ്ങള് ലഭ്യമാക്കാന് ബി.എസ്.എന്.എല്ലും, എം.ടി.എന്.എല്ലും കഴിയുമെന്നാണ് പ്രതീക്ഷ.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ലോഹ്റി ആശംസ
പ്രധാനമന്ത്രി ശ്രീ. നരേന്ദ്ര മോദി ലോഹ്റിയുടെ വേളയിൽ ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"നിങ്ങൾക്കെല്ലാവർക്കും ലോഹ്റി ആശംസകൾ നേരുന്നു."
എല്ലാവരുടെയും നല്ല ആരോഗ്യത്തിനും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു. ഈ പ്രത്യേക ദിനം നമ്മുടെ സമൂഹത്തിൽ സാഹോദര്യത്തിന്റെ ചൈതന്യം വർദ്ധിപ്പിക്കട്ടെ."
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങള്
63 ദിവസത്തിനുശേഷം രാജ്യത്ത് പുതിയ പ്രതിദിന രോഗികളുടെ എണ്ണം ഒരു ലക്ഷത്തില് താഴെ.
കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചത് 86,498 പേര്ക്ക്; 66 ദിവസത്തിനിടയിലെ ഏറ്റവും കുറഞ്ഞ നിരക്ക്.
രാജ്യത്ത് ചികിത്സയില് കഴിയുന്നവരുടെ എണ്ണം കുറഞ്ഞ് 13,03,702 ആയി.
കഴിഞ്ഞ 24 മണിക്കൂറില് ചികിത്സയിലുള്ളവരുടെ എണ്ണത്തില് 97,907-ന്റെ കുറവ്.
രാജ്യത്ത് ഇതുവരെ ആകെ രോഗമുക്തരുടെ എണ്ണം 2,73,41,462.
കഴിഞ്ഞ 24 മണിക്കൂറില് രോഗമുക്തരായത് 1,82,282 പേര്.
തുടര്ച്ചയായ 26-ാം ദിവസവും പ്രതിദിന രോഗമുക്തര് പുതിയ പ്രതിദിന രോഗബാധിതരേക്കാള് കൂടുതല്.
രോഗമുക്തി നിരക്ക് വര്ധിച്ച് 94.29% ആയി.
പ്രതിവാര രോഗസ്ഥിരീകരണ നിരക്ക് നിലവില് 5.94% ആണ്.
പ്രതിദിന രോഗസ്ഥിരീകരണ നിരക്ക് 4.62%, തുടര്ച്ചയായ പതിനഞ്ചാം ദിവസവും പത്തു ശതമാനത്തില് താഴെ.
പരിശോധനാശേഷി ഗണ്യമായി വര്ധിപ്പിച്ചു- ആകെ നടത്തിയത് 36.8 കോടി പരിശോധനകള്.
ദേശീയതലത്തില് പ്രതിരോധ കുത്തിവയ്പു പരിപാടിയുടെ ഭാഗമായി ഇതിനകം നല്കിയത് 23.61 കോടി ഡോസ് വാക്സിന്.
(